6 сарын 7

6 сарын 7 нь Григорийн тооллын жилийн 158 дахь (өндөр жил бол 159 дэх) өдөр юм. Мөн он дуустал 207 өдөр үлдэж байна.

 Онцлох үйл явдал 
 879 - Ромын пап VIII Жон Их Ван Бранимирын захиргаан дахь Хорватын вант улсыг тусгаар улс хэмээн хүлээн зөвшөөрчээ. 
 1099 - Загалмайтны анхдугаар аян дайн: Йерусалемын бүслэлт эхлэв. 
 1494 - Испани, Португалийн хаант улс Тордесилласын гэрээнд гарын үсэг зурав. Ингэснээр шинэ тутам нээгдээд байсан "Шинэ Ертөнц"-ийг хуваан эрхшээхээр болсон юм. 
 1654 - Францын хаан ширээнд XIV Луй суулаа. 
 1692 - Ямайкын Роял эрэгт маш хөнөөлтэй газар хөдлөлт болж 1600 хүн амиа алдан, 3000 хүн хүнд бэртжээ. 
 1788 - Францын хувьсгал: Гренобль хотын иргэд эзэн хааны цэргүүд дээрээс дээврийн хавтан шидэж эсэргүүцлээ илэрхийлэв. 
 1810 - Аргентин улсад "Буенос Айресын мэдээ" сонин хэвлэгдсэн нь тус улсын түүхэнд анхных нь юм. 
 1832 - Квебек мужид "Азийн холер" өвчин дэгдэв. Ирландын цагаачдаас тархсан уг халдварын улмаас Доод Канадын 6000 хүн нас баржээ. 
 1862 - Их Британи болон АНУ-ын хооронд Лион-Сьюардын гэрээ хэрэгжиж эхлэв. Уг гэрээгээр хоёр улс боолчлолын худалдааг зогсоосон юм. 
 1863 - Франц улс Мексикт цэрэг оруулав. Ингэснээр нийслэл Мехико хот Француудын мэдэлд шилжжээ. 
 1892 - АНУ-д нэгэн машинд "зөвхөн цагаан арьстнууд сууна" гэсэн тэмдэглэгээг зөрчсөн Хомер Плессигийн хэргийг шүүхэд хэлэлцээд түүнийг буруутай гэж үзэв. 
 1905 - Норвегийн парламент Шведийн холбооноос гарах хуулийн төслийг баталжээ. Энэ өдрийг тус улсад тэмдэглэлт өдөр болгон тэмдэглэдэг билээ. 
 1917 - Дэлхийн нэгдүгээр дайн: Холбоотны цэргүүд Германы Мессинесийн хөндийд цуврал бөмбөг дэлбэлж, 10 мянган герман цэрэг амиа алджээ. 
 1929 - Латераны тунхаг батлагдсанаар өнөөгийн Ватикан хот бий болов. 
 1938 - Хятад-Японы хоёрдугаар дайн: Хятадын үндсэрхэг үзэлтнүүд Шар мөрнийг үерлүүлэв. Ингэснээр 500-9000 цэрэг, энгийн иргэн амь насаа алджээ. Энэ нь дэлхийн дайны түүхэнд байгалийн хүчийг зохиомлоор бий болгосон анхны тохиолдол байлаа. 
 1940 - Нацистын Германд эзлэгдсэн Норвегийн хаан VII Хаакон, угсаа залгамжлах хунтайж Олав нар эх орноосоо дүрвэж, Лондонд очжээ. 
 1942 - Дэлхийн хоёрдугаар дайн: Мидвейн тулаан Америкуудын ялалтаар өндөрлөв. 
Дэлхийн хоёрдугаар дайн: Японы эзэн хааны арми Аляскийн алеутын бүлэг арлын нэг болох Атту, Киска арлыг эзлэх тулаанаа эхлүүлэв. 
 1945 - Эх орноосоо дүрвээд байсан Норвегийн хаан VII Хаакон таван жил дүрвэсний эцэст эх нутагтаа эргэн иржээ. 
 1946 - Дэлхийн хоёрдугаар дайнаас болоод тасалдаад байсан BBC сувгийн үйл ажиллагаа эргэн сэргэв. 
 1948 - Чехословак улсын Ерөнхийлөгч Эдвард Бенеш үүрэгт ажлаасаа огцрох зарлигт гарын үсэг зурснаар тус улс Коммунист засаглалтай улс болжээ. 
 1962 - Францын нууц армийн холбоо Алжирын их сургуулийг галдан шатааж, 500 мянган номыг устгажээ. 
 1967 - Зургаан өдрийн дайн: Израилын цэргүүд Йерусалемд нэвтрэв. 
 1977 - Их Британи, Умард Ирландын нэгдсэн хаант улсын хатан хаан II Элизабетийн хаан ширээнд суусны 25 жилийн ойг дэлхий даяар таван сая хүн телевизээр хүлээн авч үзжээ. 
 1981 - Опера ажиллагааны үеэр Израилын нисэх хүчин Иракын Осиракын цөмийн реакторыг сөнөөв. 
 1991 - Филиппин улсын Пинатубо галт уул оргилж утаа нь 7 км өндөрт манарав. 
 2000 - Израил, Ливаны хилийн маргааныг шийдэх зорилгоор НҮБ-ын зүгээс цэнхэр шугам татжээ. 
 2017 - Мьянмарын нисэх хүчний "Шанши Y-8" онгоц Андаманы тэнгист осолдож хөлгийн багийн 122 гишүүн бүгд амь үрэгдэв.

 Мэндэлсэн алдартнууд 
 1502 - Португалийн хаан III Жон (1557 онд нас барсан)
 1770 - их Британийн Ерөнхий сайд, Ливерпулийн хоёрдугаар гүн Роберт Женкинсон (1828 онд нас барсан)
 1862 - Нобелийн шагналт Германы физикч Филипп Ленард (1947 онд нас барсан)
 1877 - Олимпын аварга, хүрэл медальт Нидерландын завьч Роелоф Клайн (1960 онд нас барсан)
 1896 - Нобелийн шагналт Америкийн физикч Роберт С.Малликен (1986 онд нас барсан)
 Унгарын 44 дэх Ерөнхий сайд Имре Наги (1958 онд нас барсан)
 1905 - Боксын хүнд жингийн дэлхийн аварга, Америкийн боксчин Жеймс Ж.Бреддок (1974 онд нас барсан)
 1909 - Дөнгөж төрсөн хүүхдийн биеийн байдлыг нь хэмжих Апгарын тестийг зохион бүтээгч Виржиниа Апгар (1974 онд нас барсан)
 Академийн наадмын шагналт нэрт жүжигчин Жессика Тенди (1994 онд нас барсан)
 1928 - Академийн наадмын шагналт кино зохиолч, найруулагч Жеймс Айвори
 1929 - Канадын 17 дахь Ерөнхий сайд Жон Турнер (2020 онд нас барсан)
 1945 - Австрийн 26 дахь Канцлер Вольфганг Шуссель 
 1952 - Нобелийн шагналт Туркийн нэрт зохиолч Орхан Памук 
 1958 - Америкийн нэрт дуучин Принс (2016 онд нас барсан)
 1959 - АНУ-ын 48 дахь Дэд Ерөнхийлөгч, Индиана мужийн амбан захирагч асан Майк Пенс 
 1970 - Бразилын нэрт хөлбөмбөгч Кафу 
 1981 - Оросын нэрт талбайн теннисч Анна Курникова
 1990 - Австралийн реппэр, дуучин Игги Аззали 
 1993 - Английн дуучин, ая зохиогч Жорж Эзра

 Нас барсан алдартнууд 
 1911 - Францын Ерөнхий сайд Морис Рувьер (1842 онд төрсөн)
 1937 - Холливудын секс бэлгэ тэмдэг Жийн Харлоу (1911 онд төрсөн)
 1954 - Тооцоолон бодох төхөөрөмжийн нэрт эрдэмтэн Алан Тюринг (1912 онд төрсөн)
 1965 - Америкийн нэрт дуучин, жүжигчин Жюди Холлидей (1921 онд төрсөн)
 1978 - Нобелийн шагналт Английн химич Рональд Жорж Врейфорд Норрис (1897 онд төрсөн)
 1992 - Америкийн автомашины алдарт "НАСКАР" уралдааныг санаачлагч Билл Франс (1909 онд төрсөн)
 2001 - Боливи улсын 52 дахь Ерөнхийлөгч Виктор Паз Эстенссоро (1907 онд төрсөн)
 2013 - Францын Ерөнхий сайд Пьер Маррой (1928 онд төрсөн)
 2015 - Английн тайз, дэлгэцийн нэрт жүжигчин Кристофер Лий (1922 онд төрсөн)

 Тэмдэглэлт өдөр 
  Төрийн далбааны өдөр 
  Сэтгүүлчдийн өдөр
  Хунтайж Йохимын мэндэлсэн өдөр 
  Шведийн холбооноос гарсан өдөр

0607
#07